Na temelju članka 54. stavka 1. Zakona o ustanovama (˝Narodne novine˝, broj: 76/93, 29/97, 47/99, 35/08, 127/19) te članka 98. Zakona o odgoju i obrazovanju u osnovnoj i srednjoj školi (˝Narodne novine˝, broj: 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH, 152/14, 7/17, 68/18, 98/19) Školski odbor Škole likovnih umjetnosti uz prethodnu suglasnost Županijske skupštine Splitsko-dalmatinske županije, KLASA:021-04/20-02/94, URBROJ:2181/1-01-20-1, od 14. srpnja 2020.g., na sjednici održanoj dana 24. kolovoza 2020. god. donosi

**ODLUKU O**

**IZMJENAMA I DOPUNAMA STATUTA**

**ŠKOLE LIKOVNIH UMJETNOSTI, SPLIT**

**Članak 1.**

U Statutu Škole likovnih umjetnosti, Split, KLASA: 003-06/19-01/01, URBROJ: 2181-72/19-01/01, od 10. lipnja 2019.g., članak 43. mijenja se i glasi:

˝Školski odbor može biti raspušten i prije isteka mandata ako ne ispunjava obveze utvrđene zakonom, aktom o osnivanju ili statutom Škole ili ako te poslove obavlja na način koji ne omogućuje redovito poslovanje i obavljanje djelatnosti Škole.

Odluku o raspuštanju Školskog odbora donosi upravno tijelo županije nadležno za poslove obrazovanja.

Odlukom o raspuštanju Školskog odbora imenuje se povjerenstvo koje privremeno zamjenjuje Školski odbor.

Na imenovanje povjerenstva, način rada te ovlasti povjerenstva koje privremeno zamjenjuje Školski odbor primjenjuju se odredbe članka 121. stavci 4. - 11. Zakona o odgoju i obrazovanju u osnovnoj i srednjoj školi.˝

**Članak 2.**

U članku 103. stavku 2. točki 1. riječi: „radnom odnosu“ zamjenjuju se riječju: „radu“.

U točki 2. riječi: „propisima kojima se uređuju radni odnosi dovode do prestanka ugovora o radu“ zamjenjuju se riječima: „općim propisima o radu dovode do prestanka radnog odnosa.“

Stavak 5. mijenja se i glasi:

˝U postupku odlučivanja o razrješenju ravnatelja temeljem članka 103. stavka 2., točke 3. i 4., stavka 3. i stavka 4. ovog statuta, članovi Školskog odbora obvezni su utvrditi postojanje razloga i činjenica za razrješenje.˝

Stavak 6. mijenja se i glasi:

“O prijedlogu za razrješenje ravnatelja članovi Školskog odbora odlučuju tajnim glasovanjem.“

Stavak 10. mijenja se i glasi:

„Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.“

**Članak 3.**

Članak 180. mijenja se i glasi: “Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom.“

**Članak 4.**

Ova Odluka stupa na snagu osmog dana od dana objave na oglasnoj ploči Škole.

|  |  |
| --- | --- |
|  | Zamjenik predsjednice Školskog odbora:  \_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Josip Špika |
|  |  |

Ova Odluka je objavljena na oglasnoj ploči Škole dana 24. 08. 2020. god., a stupila je na snagu dana 01. 09. 2020. god.

|  |  |
| --- | --- |
|  | Ravnatelj:  \_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | mr.sc. Mladen Bilankov |
|  |  |

Utvrđuje se da je Županijska skupština na Prijedlog izmjena i dopuna Statuta Škole likovnih umjetnosti, Split dala suglasnost svojim aktom Zaključak o davanju prethodne suglasnosti na Prijedlog izmjena i dopuna Statuta Škole likovnih umjetnosti, Split

KLASA:021-04/20-02/94, URBROJ: 2181/1-01-20-1 od 14. srpnja 2020.g.

|  |  |
| --- | --- |
| KLASA: 003-06/20-01/01 |  |
| URBROJ: 2181-72/20-01-22 |  |
| Split, 24. 08. 2020. god. |  |